̑и бж҃е сла́вы, ѻ́ч҃е вседержи́телю, бж҃е саваѡ́ѳъ, и́же дре́вомъ живота̀ посредѣ̀ рая̀ су́щагѡ проѡбрази́лъ єсѝ животво́рный крс̑тъ, на не́мже возлю́бленный тво́й сн҃ъ пригвожде́нъ бы́въ у́мре, и сме́ртію сме́рть умертвѝ, и єго́же це́ркви свое́й ѻру́жіе непобѣди́мое, вѣ́ры утвержде́ніе, крѣ́пкое спасе́нія упова́ніе, и живота̀ получе́ніе дарова̀: тѣ́мже мы̀ рабѝ твоѝ толи́кія бл҃года́ти ту́не сподо́бльшеся и бл҃года́рни су́ще, сла́ву и бл҃годаре́ніе, и смире́нное поклоне́ніе въ мольбу̀ твоему̀ вели́честву прино́симъ: послѝ ны́нѣ бл҃года́ть прест҃а́гѡ своегѡ̀ дх҃а, млс̑тивнѡ призира́я на зна́меніе сіѐ крс̑тное, гро́бъ усо́пшаго здѣ̀ лежа́щагѡ вѣ́рнагѡ раба̀ твоегѡ̀ и́мр̑къ, зна́менующее, и бл҃гословѝ и ѡст҃ѝ є̀, и да́ждь єму̀ бы́ти зна́меніемъ стра́шнымъ и крѣ́пкимъ на вся̂ врагѝ ви̂димыя и неви̂димыя, прогна́ніе же и ѿраже́ніе всѣ́хъ ко́зней и прило́гѡвъ діа́вольскихъ: твои̂мъ лю́демъ же да бу́детъ покро́въ держа́венъ, вѣ́ры утвержде́ніе, наде́жды подкрѣпле́ніе, во бране́хъ побѣ́да и во всѣ́хъ добродѣ́телехъ преспѣ́яніе, и всѣ̂мъ предъ̑ си́мъ зна́меніемъ тебѣ̀ кла́няющымся и мѡльбы̀ принося́щымъ млс̑тивенъ послу́шатель, и всѣ́хъ я̀же ко спасе́нію проше́ній бога́тый пода́тель бу́ди